ഷാരുഖ് ഖാനെ വീട്ടിലെത്തി ആശ്വസിപ്പിച്ച് സല്മാന് ഖാന്, ഗൗരി കടുത്ത മാനസിക സമ്മര്ദ്ദത്തിലെന്ന് റിപ്പോര്ട്ടുകള് ലഹരികേസില് ആര്യന് ഖാന് അറസ്റ്റിലായതിന് പിന്നാലെ ഷാരുഖ് ഖാനെ വീട്ടിലെത്തി സന്ദര്ശിച്ച് സല്മാന് ഖാന്. ഇന്നലെ രാത്രിയോടെയാണ് ഷാരുഖിന്റെ മുംബൈയിലെ വസതിയായ മന്നത്ത് സല്മാന് എത്തിയത്. പുതിയ ചിത്രമായ പഠാന്റെ ഷൂട്ടിങിനായി സ്പെയ്നിലേയ്ക്ക് യാത്ര തിരിക്കുന്നതിനു തൊട്ടുമുമ്ബാണ് ആര്യന് അറസ്റ്റിലാകുന്നത്. മകന്റെ അറസ്റ്റില് ഗൗരി ഖാന് കടുത്ത മാനസിക സമ്മര്ദത്തിലാണെന്നും വാര്ത്തകളുണ്ട്. ഇന്റീരിയര് ഡിസൈനിങ് പ്രോജക്റ്റിനായി വരും ദിവസങ്ങളില് അവര് വിദേശയാത്ര നടത്തേണ്ടതായിരുന്നുവെന്നും ഇനി അത് മാറ്റിവയ്ക്കുമെന്നുമാണ് ഗൗരിയുമായി അടുത്ത ബന്ധമുള്ളവര് പറയുന്നത്. സ്ഥിതിഗതികള് അറിയാനായി ഷാറുഖ് എന്സിബി ഉദ്യോഗസ്ഥരുമായി ബന്ധപ്പെടുന്നുണ്ട്. അറസ്റ്റ് വാര്ത്തകള് പുറത്തുവന്നതിനു പിന്നാലെ ഷാരുഖ് ഖാന് തന്റെ കാറില് അഭിഭാഷകരെ കാണാന് പോകുന്നതിന്്റെ ദൃശ്യങ്ങളും പുറത്തുവന്നിരുന്നു. മുംബൈയിലെ ആഡംബര കപ്പലിലെ മയക്കുമരുന്ന് പാര്ട്ടിയുമായി ബന്ധപ്പെട്ടാണ് ആര്യന് ഖാനെ നാര്ക്കോട്ടിക് കണ്ട്രോള് ബ്യൂറോ അറസ്റ്റ് ചെയ്തത്. കഴിഞ്ഞ ദിവസം രാത്രി മുംബൈ തീരത്ത് ഒരു ക്രൂയിസ് കപ്പലില് നടത്തിയ പാര്ട്ടിയില് നടത്തിയ റെയ്ഡിനെ തുടര്ന്നാണ് താരപുത്രനെ അറസ്റ്റ് ചെയ്തത്. ഇന്നലെ മുതല് എന്സിബി കസ്റ്റഡിയിലാണ് ആര്യന്.